Dewan Undangan Negeri Sembilan

Dewan Undangan Negeri, Negeri Sembilan () ialah badan perundangan negeri di Negeri Sembilan, Malaysia. Ia dianggotai oleh 36 orang individu yang mewakili bahagian pilihan raya masing-masing yang dipanggil Ahli Dewan Undangan Negeri (ADUN). Pemilihan ADUN dibuat semasa pilihan raya negeri atau pilihan raya kecil dan dikelola oleh Suruhanjaya Pilihan Raya. 

Selain 36 orang anggopta terpilih, DUN Negeri Sembilan turut dianggotai secara ex-officio oleh Setiausaha Kerajaan Negeri, Pegawai Kewangan Negeri dan Penasihat Undang-Undang.

DUN Negeri Sembilan diketuai oleh seorang Yang Dipertua dan dibantu oleh seorang timbalan. Persidangannya diadakan di Bangunan Dewan Undangan Negeri yang bertempat di Wisma Negeri, Seremban, Negeri Sembilan.

Keanggotaan 
DUN Negeri Sembilan dianggotai oleh 36 orang anggota yang dipilih melalui pilihan raya negeri atau pilihan raya kecil. Ia diketuai oleh seorang Yang di-Pertua dan dibantu oleh seorang Timbalan Yang di-Pertua. Yang di-Pertua boleh dilantik dalam kalangan anggota DUN atau bukan dalam kalangan yang telah dipilih. Timbalan Yang di-Pertua pula mesti dilantik dalam kalangan yang telah dipilih. 

Berikut ialah senarai anggota semasa DUN Negeri Sembilan:

Anggota dilantik

Anggota dipilih

Sejarah

Jawatan Timbalan Yang di-Pertua Dewan diperkenal 
Bermula penggal ke-14 Dewan Undangan Negeri, Negeri Sembilan iaitu pada 2 Julai 2018, jawatan Timbalan Yang di-Pertua Dewan Undangan Negeri telah diperkenalkan buat pertama kalinya dalam Persidangan (Khas) Penggal Pertama Dewan Undangan Negeri Ke-14. Anggota DUN Sri Tanjung, Ravi Munusamy (PKR) telah dilantik untuk jawatan tersebut.

Senarai nama DUN di Negeri Sembilan 
Berikut merupakan senarai nama bahagian pilihan raya di Negeri Sembilan sejak 1955.

Penyelaras Dewan Undangan Negeri 
Parti pemerintah bagi Kerajaan Negeri Sembilan telah melantik wakil parti pemerintah sebagai penyelaras bagi DUN di kawasan negeri yang tidak dimenangi. Pasca-PRU 2018, Kerajaan Negeri Sembilan telah melantik 16 orang penyelaras DUN yang hampir semuanya terdiri daripada bekas calon yang tewas. Pada tahun 2020, penyelaras dari parti BERSATU dihentikan perkhidmatan berikutan keluarnya parti tersebut daripada gabungan parti pemerintah. Pada 2021, berlaku perubahan bagi pemegang jawatan penyelaras.

Senarai yang di-pertua

Lihat juga 

 Majlis Mesyuarat Kerajaan Negeri Sembilan
 Pilihan raya negeri di Negeri Sembilan
 Pilihan raya kecil di Negeri Sembilan

Rujukan

Pautan luar 
Laman rasmi Kerajaan Negeri Sembilan

Dewan Undangan Negeri Negeri Sembilan
Badan perundangan satu dewan
Politik di Negeri Sembilan
Dewan Undangan Negeri di Malaysia